section_heading: Današnjica
paragraph_text: Turizam je glavna grana prihoda. Uz hotel, u selu postoje samo obiteljske kuće i vile. Maslinarstvo i ribarstvo se prakticiraju, ali većinom kao hobij. Pokojnici se najčešće pokapaju na groblju u Lunu. Najbliži se dom zdravlja nalazi u Novalji, a bolnica u Zadru. Najbliža vatrogasna postaja je DVD Lun u Lunu. Pošiljke za Jakišnicu mogu se poslati ili podignuti u pošti u Lunu. Uvalu od otvorenog mora čuvaju dva umjetno izgrađena rta, lokalno znanih kao punte. Do mjesta se dolazi Lunjskim putem (cesta Lun - Novalja) dugim 11.5 km zračne linije.